L'Ajuntament de Paterna renova l'enllumenat del camp de futbol i rugbi de La Coma amb il·luminació de tecnologia Led
22/09/2022

# L'Ajuntament de Paterna renova l'enllumenat del camp de futbol i rugbi de La Coma amb il·luminació de tecnologia Led

[![L'Ajuntament de Paterna renova l'enllumenat del camp de futbol i rugbi de La Coma amb il·luminació de tecnologia Led](/images/noticias/2022/9/8347/8347_lg.jpg)](/images/noticias/2022/9/8347/8347_lg.jpg)

22.09.2022

*   S'hi han instal·lat sis noves torres amb una alçària de 16 metres, que compten amb llums Led en les instal·lacions esportives, amb un pressupost de 90.000 euros.
*   Tal com ha assenyalat el Tinent d'Alcalde de Cultura, Esforç i Modernització, José Manuel Mora, "l'objectiu d'aquesta actuació és millorar l'eficiència energètica, la il·luminació de les instal·lacions i reduir les emissions".

L'Ajuntament de Paterna renova la il·luminació del camp de futbol i rugbi de Mas del Rosari-La Coma mitjançant l'instal·lació d'enllumenament amb tecnologia Led.

Tal com ha assenyalat el Tinent d'Alcalde de Cultura, Esforç i Modernització, José Manuel Mora, _"l'objectiu d'aquesta actuació és millorar l'eficiència energètica, la il·luminació de les instal·lacions i reduir les emissions"._

Aquest mes de setembre s'hi han instal·lat sis noves torres amb una alçària de 16 metres, que compten amb llums Led en les instal·lacions esportives que també son seu del club de rugbi Paterna Ciencias i la UD Paterna. A més a més, aquests dispositius lumínics proporcionen una potència homologada per a la competició.

_"Des de l'Executiu Socialista volem afiançar el nostre compromís amb l'esport i amb els clubs esportius de Paterna, i per això hem renovat i millorat mitjançant aquesta actuació aquest camp de rugbi i futbol municipal, amb un pressupost de 90.000 euros"_, ha afegit Mora.

Aquesta actuació se suma a la substitució per tecnologia Led de l'enllumenat públic de tota la ciutat, que millorarà la seguretat i que es troba ja executada al 85%, amb una renovació de les lluminàries de les diferents zones urbanes i residencials, als parcs i jardins, així com als parcs empresarials.